ফ্যানারোজোয়িক
ফ্যানারোজোয়িক অধিযুগের ব্যাপ্তিকাল শুরু হয়েছিল প্রাণীজগতের অনেক পর্বের দ্রুত উত্থানের মাধ্যমে; এসকল পর্বের বিভিন্ন বিচিত্র গঠনের বিবর্তনের মাধ্যমে; জটিল উদ্ভিদ প্রজাতির সৃষ্টি এবং উন্নতির মাধ্যমে; মাছের বিবর্তনের মাধ্যমে; কীট-পতঙ্গ এবং টেট্রাপডের সৃষ্টির মাধ্যমে এবং আধুনিক প্রাণীকুলের উন্নতির মাধ্যমে। আদিম ফ্যানারোজোয়িক অধিযুগে স্থলে উদ্ভিদ জীবনের সূচনা হয়েছিল। এই সময়কালে, টেকটোনিক বল মহাদেশগুলিকে স্থানান্তরিত করেছিল এবং একক ভূখণ্ডে একীভূত করেছিল যা প্যানজিয়া (সর্বাপেক্ষা সাম্প্রতিক সুপারমহাদেশ) নামে পরিচিত যা পরবর্তীতে বর্তমান মহাদেশীয় ভূখণ্ডে পৃথক হয়ে যায়।
প্যালিওজোয়িক
ক্যাম্ব্রিয়ান যুগের শুরুতে প্রায় সকল অমেরুদণ্ডী প্রাণীর পর্ব হঠাৎ করে প্রচুর পরিমাণে আবির্ভুত হওয়া পালিওজোয়িক জীবনের একটি লক্ষণীয় বৈশিষ্ট্য ছিল। প্রথম মেরুদণ্ডী প্রাণী আবির্ভুত হয়েছিল আদিম মাছের রূপে যা পরবর্তীতে সিলুরিয়ান এবং ডেভোনিয়ান যুগে ব্যাপক বৈচিত্র্যতা প্রদর্শন করেছিল। প্রথম যেসব প্রাণী স্থলে আবির্ভুত হয়েছিল সেগুলো ছিল আর্থ্রোপোড। ৩৬৭.৫ মিলিয়ন বছর পূর্বে অন্ত্য ডেভোনিয়ান যুগে কিছু মাছের ফুসফুস ছিল এবং শক্তিশালী হাড়যুক্ত পাখনা ছিল যা তাদেরকে স্থলে হামাগুড়ি দিয়ে চলাচল করতে সাহায্য করে। ৩৯০ মিলিয়ন বছর পূর্বে পাখনার হাড়গুলি থেকে পা উদ্ভুত হয় এবং প্রথম টেট্রাপড সৃষ্টি হয় যাদের ফুসফুসের ক্রমবিকাশ শুরু হয়। অন্ত্য কর্বনিফেরাস যুগ পর্যন্ত উভচর প্রাণীরাই প্রাধান্য বিস্তারকারী টেট্রাপড ছিল এবং তখন জলবায়ুর পরিবর্তন তাদের বৈচিত্র্যতাকে ব্যাপকভাবে কমিয়ে দেয়। পরবর্তীতে অন্ত্য পার্মিয়ান যুগে সরিসৃপ প্রাণীর সৃষ্টি হয় এবং তাদের সংখ্যা ও বৈচিত্র্যতা বৃদ্ধি অব্যাহত থাকে।